เงินบาทเปิด31.12 เศรษฐกิจสหรัฐกดดอลลาร์อ่อน
เงินบาทเปิดตลาด 31.12 แข็งค่า หลังตัวเลขเศรษฐกิจสหรัฐฯกดดอลลาร์อ่อน-จับตาชุมนุมการเมือง
18 ก.ย. 2563

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 31.12 บาท/ดอลลาร์ แข็งค่าจากปิดตลาดเย็นวานนี้ที่ระดับ 31.17/22 บาท/ดอลลาร์ หลังดอลลาร์อ่อนค่าเนื่องจากได้รับปัจจัยหนุนจากยอดขอรับสวัสดิการว่างงานของสหรัฐออกมาแย่กว่าที่คาดไว้แม้จะไม่มาก แต่เป็นการตอกย้ำการส่งสัญญาณของเฟดเกี่ยวกับการตรึงอัตราดอกเบี้ยระดับต่ำออกไปอีกนาน
"บาทแข็งค่าตามภูมิภาคหลังดอลลาร์อ่อนค่า แต่ช่วงบ่ายคาดตลาดชะลอการลงทุนเพื่อดูทิศทางการเมืองในประเทศเกี่ยวกับการชุมนุมทางการเมือง" นักบริหารเงิน กล่าว
นักบริหารเงิน คาดว่า วันนี้เงินบาทจะเคลื่อนไหวในกรอบ 31.00-31.20 บาท/ดอลลาร์ THAI BAHT FIX 3M (17 ก.ย.) อยู่ที่ระดับ 0.28884% ส่วน THAI BAHT FIX 6M อยู่ที่ระดับ 0.33625%